Управляващият орган на Оперативна програма „Иновации и конкурентоспособност” обяви за обществено обсъждане документацията по дългоочакваната процедура за предоставяне на безвъзмездна финансова помощ „Подобряване на производствения капацитет в МСП“ (очаква се процедурата да стартира официално до началото на м. май). Обявата е публикувана на сайта на УО www.opcompetitiveness.bg в рубриката „Новини”, като от нея може да се изтегли цялата докуметация, вкл. Насоките за кандидастване и документите за попълване. 
За кандидастване и оценяване се предвижда значително променен подход – от електронно подаване на проектите до нови изисквания за допустимост и принципи (съответно критерии) за оценка.
С оглед на горното и късите срокове за кандидатстване – до 30 юни 2015 г. за първа сесия, е препоръчително евентуалните кандидати да се запознаят още сега с основните документи за процедурата. 
Предложения и коментари по документацията могат да се изпращат в срок до 17.30 ч. на 20.04.2015 (включително) на електронна поща: public.consultation@mi.government.bg.
За допълнителна информация и коментари:
Виолин Ненов – ръководител Консултативен център за усвояване на средствата от еврофондовете за машиностроенето, тел. 0888 224035.
